Jørund smed

Jørund smed (svensk tittel: ) er en svensk-norsk dramafilm fra 1948 i regi av Åke Ohberg. Filmens litterære forelegg var romanen Jørund Smed av Jacob Breda Bull (1924). Hovedrollen spilles av George Fant.

Filmmusikken var komponert av Gunnar Sønstevold. 

Filmen ble spilt inn i Norge og delvis også i Sverige, som en svensk-norsk samproduksjon. Norsk faglitteratur pleier å angi filmen som norsk, mens den fra svensk side oftest regnes som svensk eller en samproduksjon.

 Handling 
Filmen utspiller seg på slutten av 1800-tallet i den norske villmarken. På gården Storli styrer bonden med jernhånd over hustru, eiendom og de tre voksne barna Ola, Hallstein og Marja. Den svenske smeden Jørund, som har forlatt Sverige uskyldig mistenkt for mord, ankommer gården og forelsker seg i Marja.

Storbonden er innblandet i en ulykke med vognen, og Jørund blir mistenkt for å stå bak. Storbonden blir etter ulykken ute av stand til å stelle gården, og i stedet tar sønnen Ola over. Han jager bort Jørund fra gården. Etter en tid blir det planlagt giftemål mellom Marja og Jens, men kort tid før dette forsøker Marja å drukne seg i fossen. Hun blir i siste stund reddet av Ola, som deretter oppsøker Jørund i fjellene sammen med Halstein. Et oppgjør mellom de tre mennene følger, og i dette oppgjøret blir det avslørt at det er Hallstein som har ligget bak de ulykkene som har rammet gården. Han styrter utfor et stup og dør. Det finnes nå ingen hindringer igjen for Marja og Jørund, som kan feire bryllup.

 Mottagelse 
Dit vindarna bär fikk blandede anmeldelser etter premieren. Den svenske avisen Arbetaren var utelukkende positiv i sin anmeldelse og berømmet regien, skuespillerprestasjonene og fotograferingen, og konstaterte: «Det finnes ikke et svakt punkt i denne filmen». En annen svensk avis, Dagens Nyheter, var desto mer kritisk og skrev «Svakheten ligger i konfliktens brist på dramatisk spenning og virkelig spenning». Anmelderen var også kritisk mot George Fants rolleprestasjon, som man anså var for «veik og gutteaktig». Avisen Ny Dag var også kritisk, i særdeleshet mot manusforfatteren Rune Lindström, men også mot filmens innhold som man anså var «uinteressant och gjespende».

 Rolleliste 
 George Fant – Jørund Smed
 Eva Strøm – Marja
 Elof Ahrle – Garibaldi
 Alfred Maurstad – Hallstein
 Britta Holmberg – Waljo
 Henrik Børseth – Marjas far, storbonden
 Henny Skjønberg – Marjas mor
 Harald Heide Steen – Ola
 Henki Kolstad – Jens Haarstad
 Finn Bernhoft – Bonde
 Evelin Opaker – En liten pike
 Ingrid Thulin – En pike
 Elsa Widborg – En kvinne
 Einar Vaage – Doktoren
 Torsten Lilliecrona
 Mona Hofland

 Referanser 

 Eksterne lenker 


Kategori:Filmer fra 1948
Kategori:Norske dramafilmer
Kategori:Svenske dramafilmer
Kategori:Filmer regissert av Åke Ohberg
Kategori:Filmer lagt til villmarksområder
Kategori:Filmer lagt til rurale strøk
Kategori:Filmer basert på bøker
Kategori:Sort-hvitt-filmer
Kategori:Flerspråklige filmer
Kategori:Norskspråklige filmer
Kategori:Svenskspråklige filmer